**Kúpna zmluva**

**na kúpu použitej kuchynskej linky**

 uzatvorená podľa zákona č. 513/1991 Zb. Obchodného zákonníka, v znení neskorších predpisov

medzi:

Predávajúcim: **Dušan Kováč**

Dátum narodenia: 25.01.1974

Adresa trvalého pobytu: Jabríková 105, 976 34 Tajov

a

Kupujúcim: **Obec Tajov**

IČO: 00 313 882

Sídlo: Tajov 79, 976 34 Tajov

za nasledovných podmienok:

**I.**

1. Predmetom kúpnej zmluvy medzi predávajúcim a kupujúcim je „použitá kuchynská linka“

 2. Predávajúci prehlasuje, že je nepochybným vlastníkom predmetu kúpy podľa bodu 1. a je s ním oprávnený nakladať za účelom jeho predaja.

3. Predávajúci sa zaväzuje odovzdať predmet kúpy špecifikovaný v bode 1. pri podpise tejto zmluvy kupujúcemu a kupujúci sa zaväzuje prevziať predmet kúpy a zaplatiť zaň kúpnu cenu .

4. Predávajúci prehlasuje, že na predmete kúpy podľa bodu 1. neviaznu žiadne vady ani právne povinnosti, ktoré by bránili prevodu vlastníckeho práva na kupujúceho. Predávajúci zároveň prehlasuje, že voči nemu nie je vedené exekučné konanie ani konkurz. V prípade akejkoľvek právnej vady na predmete kúpy podľa bodu 1. je kupujúci oprávnený od tejto zmluvy odstúpiť.

**II.**

1. Kúpna cena za predmet kúpy podľa Čl. I bodu 1. tejto zmluvy je 490,00 € (slovom: štyristodeväťdesiat eur). Kúpna cena bude zaplatená v hotovosti z pokladne obce po podpise tejto zmluvy.

**III.**

1. Predávajúci prehlasuje, že technický stav použitej kuchynskej linky zodpovedá primeranému opotrebeniu vzhľadom k jeho veku.

2. Kupujúci prehlasuje, že bol riadne oboznámený s aktuálnym technickým stavom použitej kuchynskej linky podľa bodu 1. tohto článku.

3. Kupujúci je oprávnený odstúpiť od tejto zmluvy aj v prípade nepravdivosti akéhokoľvek vyhlásenia predávajúceho uvedeného v tejto zmluve.

**IV.**

1. Zmluvné strany sa v zmysle § 262 ods. 1. Obchodného zákonníka dohodli, že ich vzájomný záväzkový vzťah založený touto zmluvou sa spravuje Obchodným zákonníkom.

2. Zmluvné strany prehlasujú, že zmluvu si pred jej podpisom riadne prečítali, uzatvárajú ju vážne, slobodne, určito, zrozumiteľne a súhlasia s jej obsahom, na dôkaz čoho zmluvu vlastnoručne podpisujú.

3. Zmluva bola vyhotovená v dvoch exemplároch, z ktorých jeden exemplár obdrží kupujúci a jeden predávajúci.

V Tajove, dňa 11.5.2020

.............................................. ..............................................

 predávajúci kupujúci